Diari Oficial de la Generalitat Valenciana


Sumari del DOGV 4532, del 27-06-2003 (2003/7693)

CORRECCIÓ d'errades de l'Orde JUS/1453/2003, de 27 de maig de 2003, del Ministeri de Justícia, per la qual es convoquen proves selectives per a l'ingrés en el cos d'agents de l'administració de justícia.
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4532

Data del DOGV
:   27-06-2003

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2003/7693


Data del document
:   11-06-2003

Organisme emissor
:   Ministeri de Justícia

Tipus de document
:   Correcció d'errades

Correcció d'errades

 Descriptors 

:   * concurs administratiu

CORRECCIÓ d'errades de l'Orde JUS/1453/2003, de 27 de maig de 2003, del Ministeri de Justícia, per la qual es convoquen proves selectives per a l'ingrés en el cos d'agents de l'administració de justícia. [2003/7693]
  
Per Orde de 27 de maig de 2003, es va fer pública la convocatòria de proves selectives per a ingrés en el cos d'agents de l'administració de justícia (DOGV número 4524, de 18 de juny de 2003).
  
Advertit error en la base 8.4 de l'orde de convocatòria, en els criteris de valoració de llengua autonòmica en els àmbits de les comunitats de Navarra, País Basc i València, procedix esmenar dita base, la qual quedarà redactada de la següent forma:
  
«Base 9.4. Criteris de valoració de llengua autonòmica: la valoració del coneixement de la llengua autonòmica s'efectuarà d'acord amb els següents criteris:
  
9.4.1. D'acord amb el que establix el Decret 224/1989, de 17 d'octubre, pel qual es regula la planificació de la normalització de l'ús de l'èuscar a les administracions públiques de la Comunitat Autònoma del País Basc.
  
1. Perfil lingüístic 2: dos punts
  
2. Perfil lingüístic 3: quatre punts
  
3. Perfil lingüístic 4: sis punts
  
A la zona èuscara i mixta que determina l'article 5 de la Llei Foral 18/1986, de 15 de desembre, de la Comunitat Foral Navarra, s'aplicaran els mateixos criteris que els establits en l'apartat anterior.
  
9.4.2. Àmbit de la Comunitat Autònoma de Catalunya: de conformitat amb l'Acord de la Comissió per a la Normalització Lingüística de 19 de juny de 1991.
  
1. Certificat de Nivell B: dos punts
  
2. Certificat de Nivell C: quatre punts
  
3. Certificat de Nivell D: sis punts
  
L'acreditació del coneixement de l'idioma es realitzarà mitjançant l'aportació dels certificats de la Junta de Permanent de Català o equivalent de l'àmbit lingüístic català.
  
9.4.3. Àmbit de la Comunitat Autònoma Valenciana:
  
1. Certificat de Grau Elemental Oral i Escrit del Valencià: dos punts
  
2. Certificat de Grau Mitjà Oral i Escrit del Valencià: quatre punts
  
3. Certificat de Grau Superior Oral i Escrit del Valencià: sis punts
  
9.4.4. A les comunitats autònomes, com les del País Basc i la Comunitat Foral de Navarra en què no hi ha establit certificat oficial corresponent al perfil 2, s'haurà de superar un examen d'acreditació que a estos efectes convoquen els òrgans competents en dita matèria, la qual cosa els atorgaria el certificat corresponent.
  
L'acreditació dels coneixements de llengües oficials de les comunitats autònomes, conforme al disposat en la present base, s'efectuarà mitjançant certificat expedit per les comunitats autònomes, acreditatives de l'homologació i del nivell a què corresponguen els títols aportats, o per la realització d'una prova de nivell de coneixement».